ผู้ว่าฯ ระนองชวนมาร่วมสัมผัสบรรยากาศงานเทศกาลว่าวไทยเมืองระนอง ชมอุโมงค์ว่าวไฟที่มีสีสันสวยงาม
ผู้ว่าราชการจังหวัดระนองกล่าวภูเขาหญ้าสวย แต่ภูเขาหญ้าจะสวยขึ้นกว่าเดิมหากมีว่าวในช่วงมีลมว่าว พร้อมทั้งเชิญชวนทุกท่านมาร่วมสัมผัสบรรยากาศงานเทศกาลว่าวไทยเมืองระนอง ชมอุโมงค์ว่าวไฟที่มีสีสันสวยงาม ทั้งยังมีว่าวจากจังหวัด wakayama ประเทศญี่ปุ่นให้ชมภายในงานอีกด้วย        งานเทศกาลว่าวไทยจังหวัดระนอง Ranong Kite Festival ได้เริ่มขึ้นแล้ว โดยจังหวัดระนองได้จัดขึ้นระหว่างวันที่ 1-3 กุมภาพันธ์ 2563 ตั้งแต่เวลา 10.00 - 21.00 น. นายจตุพจน์  ปิยัมปุตระ ผู้ว่าราชการจังหวัดระนอง เปิดเผยว่า ภูเขาหญ้าเป็นหนึ่งในสถานที่ท่องเที่ยวที่สวยงามของจังหวัดระนอง ภูเขาหญ้าสวย แต่ภูเขาหญ้าจะสวยขึ้นกว่าเดิมหากมีว่าวในช่วงมีลมว่าว จึงได้จัดงานเทศกาลว่าวไทยจังหวัดระนอง Ranong Kite Festival ขึ้น เพื่อสนองนโยบาย Sport Tourism ของนายกรัฐมนตรี เพื่ออนุรักษ์และเผยแพร่กีฬาว่าวไทยเพื่อการสร้างเสริมประสบการณ์ให้แก่เด็กและเยาวชนได้รู้จักวิธีการทำว่าว การขึ้นว่าว และกีฬาว่าวไทย ภายในงานมีกิจกรรม การแข่งขันว่าวไทย ประเภทนักเรียน ประเภทประชาชนทั่วไป มีจัดแสดงนิทรรศการว่าวไทย 4 ภาค โชว์ว่าวไทย ว่าวแฟนซี ว่าวไฟ ว่าวเสียง ว่าวสวยงาม โดย ชมรมว่าวแห่งประเทศไทย มีนิทรรศการ workshop การฝึกสอนทำว่าวชนิดต่าง ๆ ให้แก่เด็ก เยาวชน พร้อมทั้งมีการออกร้านอาหารโบราณ อาหารอร่อย จาก 5 อำเภอ และ OTOP เมืองระนอง นอกจากนี้ มีว่าวนกแก้ว ว่าวโดเรม่อน ว่าวโดเรมี จากจังหวัด wakayama ประเทศญี่ปุ่นให้ชมภายในงานอีกด้วย        จังหวัดระนองจึงขอเชิญชวนทุกท่านมาร่วมสัมผัสบรรยากาศงานเทศกาลว่าวไทยเมืองระนอง ชมอุโมงค์ว่าวไฟที่มีสีสันสวยงาม ชมการขึ้นว่าวไทย 4 ภาค โชว์บนท้องฟ้า การสาธิตการทำว่าวจุฬา-ปักเป้า เพื่อร่วมกันสืบสานกีฬาว่าวไทยให้เป็นที่รู้จักแพร่หลายจากรุ่นสู่รุ่นต่อไป#งานเทศกาลว่าวไทยเมืองระนอง #สำนักข่าวกรมประชาสัมพันธ์ #NNT #ILOVETHAILAND